משרד הגברת הראשונה של ארצות הברית

משרד הגברת הראשונה של ארצות הברית מורכב מחברי הסגל של הגברת הראשונה של ארצות הברית. המשרד ותחומי אחריותו גדלו ככל שתפקיד הגברת הראשונה התרחב והפך לתפקיד רשמי לאורך ההיסטורי למרות שהם אינם מחויבים מתוקף חוקת ארצות הברית. לשכתה של הגברת הראשונה מהווה חלק ממשרד הבית הלבן – אחד מאגפי משרד הרשות המבצעת של הנשיא האמריקאי. לשכת משרד הגברת הראשונה ממוקמת באגף המזרחי של הבית הלבן.

לגברת הראשונה יש צוות משלה הכולל את ראש סגל הגברת הראשונה (תפקיד דומה לראש הסגל של הנשיא), הסדרן הראשי של הבית הלבן , המזכיר החברתי של הבית הלבן , דובר הגברת הראשונה, מעצב הפרחים הראשי של הבית הלבן, קונדיטור הבית הלבן והשף הראשי של הבית הלבן.

היסטוריה 
למרות שדמותה, פועלה ויוזמותיה של הגברת הראשונה היו בעלי חשיבות לאורך ההיסטוריה של ארצות הברית, אדית רוזוולט הייתה הגברת הראשונה שהעסיקה לראשונה עובדים במימון פדרלי בשנת 1901. אלינור רוזוולט הרחיבה את המשרד מעבר למזכירות חברתית ואדמיניסטרטיבית, וג'קילין קנדי הייתה הראשונה שהעסיקה גם דובר לגברת הראשונה (הדומה לתפקיד דובר הבית הלבן).

תחת רוזלין קרטר ניתן לסגל הגברת הראשונה שמו הרשמי "משרד הגברת הראשונה של ארצות הברית". רוזלין קרטר חילקה את המשרד לארבע מחלקות מרכזיות: פרויקטים וקישור קהילתי, תקשורת ומחקר, תיאום וקידום, ועניינים חברתיים ואישיים. קרטר אף הייתה הראשונה למקם את משרדה האישי באגף המזרחי של הבית הלבן.

למרות שמשרד הגברת הראשונה גדל עם השנים, תפקידו העיקרי הוא לסייע לגברת הראשונה לקדם את סדר היום ואת הקמפיינים של נשיא ארצות הברית. בנוסף, המשרד מספק תמיכה בסדר היום של הגברת הראשונה אשר בוחרת במטרות וביוזמות שאותן היא מעוניינת לקדם במהלך שהותה בבית הלבן.

צוות המשרד של הגברת הראשונה ג'יל ביידן 
 ראש סגל הגברת הראשונה: לא מאויש.
 דובר הגברת הראשונה: מייקל לה רוזה.
 רכזת תקשורת לגברת הראשונה: אליזבת אלכסנדר.
 המזכיר החברתית של הבית הלבן: קרלוס אליזונדו.
 מעצבת הפרחים הראשית של הבית הלבן: הדייה גפאריאן.
 שפית הבית הלבן: קריסטטה קומרפורד.
 הסדרן הראשי של הבית הלבן: רוברט ב. דאונינג.

הערות שוליים 

ערכים שבהם תבנית אתר רשמי אינה מתאימה להוספה אוטומטית
הבית הלבן: מחלקות
האגף המזרחי של הבית הלבן